Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 730

2. Szakmai elmélet A szobrász szakképesítés minden szakága azonos szaktörténeti ismereteken alapul. Az anyag- és technológiai ismeretek és a gyakorlat területén szükségszerű tartalmi eltérések vannak. A jelölt rendelkezzen részletes ismeretekkel az alábbi témakörökben: 2.1. A szobrászat története — az őskor szobrászati emlékei, — az ókori: = egyiptomi, = mezopotámiai, = görög, = etruszk, = római szobrászat, — Bizánc és az ókeresztény művészet szobrászata, — a román kori szobrászat, — a gótika szobrászata, — a reneszánsz szobrászat, — a barokk szobrászat, — a klasszicizmus szobrászata, — a romantikus szobrászat, — szobrászati törekvések a XX. század első felében, — kortárs szobrászat. 2.2. Anyag- és technológiai ismeretek A szobrász ismerje: — a szakmában használatos anyagokat, fajtáikat, tulajdonságaikat, az alkalmazott fontosabb technológiákat, — az alapműveletekkel kapcsolatos elméleti és gyakorlati összefüggéseket, — a szobrászműhely berendezését, felszerelési tárgyait, — a szakma gyakorlásához szükséges kéziszerszámokat és gépi berendezéseket, — az alapműveletekhez szükséges kéziszerszámok elkészítésének a módját, — a mintázáshoz szükséges eszközök, szerszámok használatának a módját, — a szobrászatban alkalmazott különböző technológiákhoz szükséges gépek használatát, — a szobrászatban használatos anyagok (agyagok, viasz, plasztilin, fa, kő, gipsz, csont, fém, műanyagok) megmunkálási technikáit, — az egyedi és a sokszorosításhoz szükséges negatív formák elkészítésének alapműveleteit, — a kőfaragás alapműveleteit és eszközeit, — a fafaragás alapműveleteit és eszközeit, — a bronzöntés elvét és alapműveleteit. A szobrász (díszítőszobrász) ismerje: — a gipszműhely felszerelését, berendezési tárgyait, — a szakmában használatos anyagok tulajdonságait, alkalmazhatóságuk és tárolásuk feltételeit, — a célszerszámok készítésének (mintázófák, mintázógyűrűk, sablonok, simítólemezek, lehúzólécek) módját, — az egyszerű és összetett díszítő gipszminták készítésének módját, 2001/87. szám — az egyszerű és összetett díszítő gipszminták kiegészítésének, rekonstruálásának műveleteit, — a gipszhúzások (díszlécek, párkányok, különböző profilok stb.) előállításának gyártásmenetét, — különböző szerkezetű és anyagú gyártóformák készítését régi és új mintáról, — a különböző sorozatgyártási technikákat, — az egyszerűbb és bonyolult agyag-, gipszminták felrakással vagy faragással, valamint vegyes változatban való készítését, — a helyszíni és műhelyben történő restaurálási munkák műveleteit, — a szoborkészítési technikákat, — a legyártott egyedi és sorozattárgyak elhelyezési, beépítési technikáit, — a felületkezelési eljárásokat. A szobrász (kőszobrász) ismerje: — a kőmegmunkáló szakmák felosztását és a kőszobrászat általános feladatait, — a kő kitermelésének és megmunkálásának folyamatát, történelmi és mostani eljárásait, eszközeit, — a kőzetek és kőzetalkotó ásványok felépítését, — természetes kövek fizikai vizsgálatát, — a kőzetek fajtáit, szerkezetüket, fizikai tulajdonságaikat, megmunkálhatóságukat, — a kőszobrászat eszközeit, szerszámait, célgépeit és azok használatát, — a kőfaragás alapműveleteit kézi és gépi eljárásokkal, — az előkészítő nagyolások technikáját, — a másolási eljárásokat, a másolási faragások menetét, — a nagyítás és kicsinyítés módszereit, — a szobrászati anyagként és segédanyagként használt öntőgipszek fajtáit, — a modellkészítés gipszpozitív öntő-eljárásait, — a szobrászati és építészeti ragasztóanyagokat, — a szobrászatban és építészetben alkalmazható fémeket, — a szobrászatban használt műanyagokat, — a díszítő épületszerkezeti elemeket, belső és külső térben alkalmazott formáit, típusait, — a műszaki rajz, dokumentálás alapjait, olvasásának módját, — a kőjavító, restaurációs és felületkezelő eljárásokat, — az újonnan vagy pótlásként készített építő- vagy díszítőelemek beépítési, elhelyezési módját, technikáit. 2.3. Munka- és környezetvédelem A szobrász (díszítőszobrász, kőszobrász) ismerje és tudja alkalmazni: — az általános munka- és környezetvédelmi szabályokat. Ismerje: — a speciális szakmai védőfelszereléseket és azok használatát, — az alapvető elsősegélynyújtás szabályait és alkalmazását. 2.4. Tervezés és szakrajz A szobrász legyen képes a plasztikai feladatokhoz kapcsolódó: — tanulmányrajzok, formatanulmányok, — vázlattervek, variációk, — komplett tervdokumentációk rajzanyagainak elkészítésére. A szobrász (díszítőszobrász) legyen képes a szakmai feladatokhoz kapcsolódó: — tanulmányrajzok, mintarajzok, — szabadkézi vázlattervek elkészítésére, — sablonkészítéshez, mintakészítéshez, formakészítéshez, felhelyezéshez szükséges műszaki rajz elkészítésére, olvasására. A szobrász (kőszobrász) legyen képes a szakmai munkához szükséges: — ornamentális és figurális műhelyrajzok, — műszaki rajzok olvasására és elkészítésére.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes